
informatīvajam ziņojumam
“Par valsts datu apstrādes mākoņa attīstības plānu”

Valsts datu apstrādes mākoņa skaitļošanas infrastruktūras pamata pakalpojumu tehnoloģiskais ietvars, pamata rādītāji un atbalsta nodrošinājums

Valsts datu apstrādes mākoņa pakalpojumu sniedzēji nodrošina pamata pakalpojumu “virtuāla skaitļošanas vide” un “rezerves kopiju nodrošinājuma vide” sniegšanu, pieļaujot atšķirības pakalpojumu raksturlielumos (pamata rādītājos) un līmeņos.
1. Virtuāla skaitļošanas vide, atbilstoši esošajām tehniskajām iespējām, kuru veido atsevišķa virtuālā mašīna vai konteinerizācijas klasteris, kurus raksturo šādi pamata rādītāji (parametri):
· skaitļošanas resursa vienība (vCPU, skaits);
· operatīvās atmiņas vienība (RAM, apjoms GB);
· virtuālās datņu glabātuves:
· ātra (NVMe, apjoms TB, caurlaidspēja MB/s, IOPS);
· vidēji ātra (SSD, apjoms TB, caurlaidspēja MB/s, IOPS);
· lēna (HDD, apjoms TB, caurlaidspēja MB/s, IOPS);
· daudzpakāpju (multi-tier, apjoms TB, caurlaidspēja MB/s, IOPS);
· virtuāla S3 standarta objektu glabātuve (apjoms, TB; caurlaidspēja MB/s; IOPS):
· repliku skaits;
· repliku tips (master/slave);
· repliku ģeogrāfiskais izvietojums;
· virtuāls tīkla adapteris (pieslēguma segments, protokols);
· virtuāls IPSEC savienojums.
[bookmark: _Hlk148447085]Atbilstoši esošajām tehniskajām iespējām, jānodrošina iespēja izvēlēties:
· virtuālās datņu glabātuves veidu;
· ugunsmūri: virtuāls vai fizisks; 
· slodzes balansētāju: virtuāls vai fizisks;
· IDS/IPS: virtuāla vai fiziska iekārta.

2. Rezerves kopiju nodrošinājuma vide jeb virtuālās skaitļošanas vides, atbilstoši esošajām tehniskajām iespējām, tās lietotņu, datu bāžu un datu rezerves kopēšana, ko raksturo šādi pamata rādītāji (parametri):
· rezerves kopēšanas gala iekārtas tips un parametri:
· “aukstā” glabātuve (piem., magnētiskās lentes, apjoms, TB);
· “karstā” glabātuve (piem., tīkla mape, S3 standarta objektu glabātuve vai specializēta disku iekārta apjoms, TB);
· S3 standarta objektu glabātuve (apjoms, TB).
· konfigurējami dublēšanas pakāpes parametri:
· pēdējo saglabājamo kopiju skaits;
· kopēšanas biežums;
· kopiju ģeogrāfiskais izvietojums.
· vismaz viens no šiem dublējumkopiju optimizācijas veidiem:
· kompresija;
· deduplikācija.
· datu rezerves kopiju tips un parametri:
· pilnā kopija (pēdējo saglabājamo kopiju skaits, izveides regularitāte);
· inkrementālā kopija (pēdējo saglabājamo kopiju skaits, izveides regularitāte);
· diferenciālā kopija (pēdējo saglabājamo kopiju skaits, izveides regularitāte).
· rezerves kopēšanas monitorings:
· Pārvaldības konsole ar autentifikāciju;
· Rezerves kopiju izveides žurnāls;
· Automātiski brīdinājumi par kļūdām kopēšanas procesā.
Atbilstoši esošajām tehniskajām iespējām, jānodrošina iespēja izvēlēties:
· rezerves kopēšanas gala iekārtas tipu un parametrus;
· dublēšanas pakāpes parametrus;
· dublējumkopiju optimizācijas veidu;
· datu rezerves kopiju tipu ar parametriem;
· rezerves kopēšanas monitoringa veidu.
Pamata pakalpojumu sniegšanas ietvaros pakalpojuma sniedzējam pakalpojuma katalogā ir jāpiedāvā un pēc pasūtītāja pieprasījuma jāspēj nodrošināt slodzes balansēšanas, resursu rezervēšanas, datu dublēšanas, izkliedēto piekļuves lieguma (DDoS) uzbrukumu aizsardzības un vismaz divi pakalpojuma garantētās pieejamības (SLA) līmeņi: 5/8 un 24/7. Šie izvēles parametri jāataino kā predefinētas noklusētās vērtības pakalpojuma kataloga sagatavēs atbilstoši normatīvajos aktos noteiktajai kārtībai, kā definēt sistēmu pieejamības un konfidencialitātes klases un kā realizēt tām noteiktās minimāli nepieciešamās ekspluatācijas un drošības prasības.
Attiecībā uz datu šifrēšanu tiek norādīta šifrēšanas piemērošana:
· pārraidot lietotnes datus (in-transit, data);
· uzglabājot lietotnes datus (at-rest, data);
· pārraidot rezerves kopēšanas datus (in-transit, backup);
· uzglabājot rezerves kopēšanas datus (at-rest, backup).
Pamata pakalpojumu sniedzējam ir jāpiedāvā kā izvēles iespēja pēc pasūtītāja pieprasījuma veikt virtuālās skaitļošanas vides pilnu avārijas atkopi pie vismaz viena cita pakalpojuma sniedzēja valsts datu apstrādes mākoņa ietvaros.
Pamata pakalpojumu sniedzējam ir jānodrošina pakalpojuma izmitināšanas datu centru perimetra un ēku un iekštelpu infrastruktūras atbilstība normatīvajos aktos noteiktajām minimālajām fiziskās drošības un pieejamības prasībām.
Katram pamata pakalpojumu sniedzējam ir vismaz viens katastrofālas avārijas atkopes partneris - pamata pakalpojuma sniedzējs vai datu vēstniecība, kopīgi izstrādāti savstarpēji aizvietojošās informācijas sistēmu avārijas atkopes scenāriji, kā arī veikta to testēšana un nodrošināta rezervēto sistēmu resursu rezervēšana. Minimāli nodrošināmā datu centra tiešā maģistrālā optiskā savienojuma caurlaides spēja starp lokālajiem atkopes partneriem ir 100Gbps. Datu vēstniecības gadījumā tīklam jānodrošina garantētā josla 20-100Gbp/s, paredzot datu šifrēšanu.
[bookmark: _Hlk117849429]Pamata pakalpojumu saņēmējiem ir pieejams atbalsta nodrošinājums, ko veido digitalizēts pakalpojuma sniegšanas process un pieejamības un kapacitātes uzraudzības iespējas.
Digitalizēts pakalpojuma process:
· iespēja pakalpojumu uzsākt elektroniski, pakalpojumu katalogā izvēloties:
· standartizētu pakalpojuma ietvaru atbilstoši izvēlētajai pieejamības un konfidencialitātes klasei;
· standartizētu pakalpojuma ietvaru atbilstoši informācijas sistēmas pieejamības un konfidencialitātes klasēm un SLA līmeņiem;
· datņu glabātuves tipu, datu nesēju tipu un kapacitāti;
· S3 standarta objektu glabātuves tipu, apjomu, repliku skaitu, tipu un to ģeogrāfisko izvietojumu;
· garantēto minimālo iekšējā perimetra tīkla caurlaides spēju;
· garantēto minimālo ārējā (Internet) tīkla caurlaides spēju;
· piegādes un uzturēšanas platformu izstrādātāju vajadzībām.
· elektroniski un telefoniski pieejams atbalsta dienests ar incidentu reģistrāciju un eskalāciju;
· savlaicīga pakalpojumu izmaiņu plānošana:
· iespēja pieteikt pakalpojuma uzsākšanu ar nākotnes datumu līdz 12 mēnešiem no pieteikšanas brīža;
· iespēja pieteikt pieejamības vai konfidencialitātes klases, vai kritiskās infrastruktūras statusa izmaiņas līdz 3 mēnešiem no pieteikšanas brīža;
· iespēja pieteikt pakalpojuma sniedzēja maiņu līdz 6 mēnešiem no pieteikšanas brīža.

Pieejamības un kapacitātes uzraudzības iespējas, kas tiek nodrošinātas pakalpojuma saņēmējam:
· vCPU noslodze VM/konteineriem;
· RAM izmantojums VM/konteineriem;
· virtuālo datņu glabātuvju izmantotā un brīvā kapacitāte;
· virtuālo objektu glabātuvju (bucket) izmantotā un brīvā kapacitāte un kešatmiņas izmantošanas pakāpe;
· virtuālo tīkla saskarņu momentānā noslodze;
· izmantoto virtuālo resursu inventarizācijas saraksts (pēc pieprasījuma);
· notikumu auditācijas žurnāli (SIEM, pēc pieprasījuma);
· privileģētās piekļuves pārvaldības notikumu žurnāli (PAM, pēc pieprasījuma).

Lai nodrošinātu pakalpojumu piegādes līmeņu un kvalitātes uzraudzību ar pakalpojumu sniedzēju pašu iekšējiem resursiem, kā arī iesaistot ārējas institūcijas, pieejamības un kapacitātes monitoringa nolūkos tiek uzraudzīti šādi raksturlielumi: 
· datu centra kritisko elementu un to režīmu statuss;
· datu centru maģistrālo tīkla savienojumu noslodzes un pieejamības statuss;
· datu centru maģistrālo tīkla iekārtu noslodzes un pieejamības statuss;
· pakalpojuma fizisko serveru CPU noslodze;
· pakalpojuma fizisko serveru RAM izmantojums;
· pakalpojuma datņu glabātuvju brīvā kapacitāte un momentānā slodze (IOPS);
· pakalpojuma objektu glabātuvju brīvā kapacitāte un momentānā slodze (IOPS);
· pakalpojuma rezerves kopēšanas auditācijas pieraksti;
· pakalpojuma rezerves kopēšanas glabātuves brīvās kapacitātes statuss;
· pakalpojuma datņu, objektu glabātuvju un rezerves kopēšanas datu nesēju kritisko SMART parametru statuss;
· platformas būtisko arhitektūras elementu licenču derīguma termiņi;
· resursu aparatūras garantijas un ražotāja atbalsta termiņi;
· notikumu auditācijas žurnāli (SIEM);
· izmantoto drošības sertifikātu derīguma termiņš;
· administratīvās piekļuves žurnāli (PAM);
· pakalpojuma sniegšanā iesaistīto ārpakalpojumu sniedzēju struktūra un savstarpējā pakārtotība;
· fizisko resursu inventarizācija (pēc pieprasījuma);
· resursu kapacitātes plānošanas nākamajiem 12 mēnešiem dokumentācija;
· pretvīrusu sistēma ar uzraudzības un automatizētu atjauninājumu pārvaldību, neaizsargāto resursu atrašanu un atskaitēm;
· programmatūras un mikrokoda atjauninājumu pārvaldības sistēma ar uzraudzības un automātisku atjauninājumu pārvaldību, neaizsargāto resursu atrašanu un atskaitēm;
· programmu un aparatūras nodrošinājuma EOL un EOS uzskaite un atskaites (>1gads).

Lietotie saīsinājumi:
CPU –angl. Central Processing Unit, procesoru vienības’;
EOL – angl. End-of-life, dzīvescikla beigas;
EOS – angl. End-of-sale, produkta pārdošanas dzīvescikla beigas;
GB – gigabaits, atmiņas apjoma mērvienība;
GIT – programmatūras pirmkoda bibliotēka;
HDD – angl. Hard Disk Drive, cietais disks, magnētiska datu glabāšanas ierīce;
IDS/IPS – angl. Intrusion detection systems (IDS) and intrusion prevention systems (IPS), ielaušanās atklāšanas un novēršanas sistēma;
IPSEC – angl. Internet Protocol Security, drošs interneta protokols, kas autentificē un šifrē datu paketes, kas nosūtītas, izmantojot interneta protokola tīklu;
IOPS – angl. Input/output operations per second, ievades/izvades darbību skaits sekundē;
Master/slave - sakaru modelis aparatūras ierīcēm;
NVMe - angl. Non-Volatile Memory, energoneatkarīgā atmiņa;
TB – terabaits, informācijas mērvienība;
PAM – angl. Privileged Access Management, priviliģētās piekļuves pārvaldība, kas sastāv no kiberdrošības stratēģijām un tehnoloģijām, lai kontrolētu paaugstināto (“priviliģēto”) piekļuvi un atļaujas lietotājiem, kontiem, procesiem un sistēmām informācijas tehnoloģiju vidē;
RAM – angl. Random access memory, atmiņas iekārtas veids;
SDD – angl. Solid state drive, statiskās atmiņas tipa datu nesējs;
S3 – protokola nosaukums;
SIEM – angl. Security Information and Event Management;
SMART – angl. Self-Monitoring, Analysis and Reporting Technology, paškontroles, analīzes un ziņošanas tehnoloģija - datu nesēju pašdiagnostikas un kļūdu apziņošanas tehnoloģija;
TLS – angl. Transport Layer Security, šifrēšanas protokols, kuru izmanto, lai šifrētu datortīklos pārsūtīto informāciju;
VARAM – Vides aizsardzības un reģionālās attīstības ministrija;
vCPU - virtuālo procesoru vienības;
VM –virtuālā mašīna.

